Milan Remko

Prof. Ing. **Milan Remko**, DrSc. (* 29. október 1948, Jasenová) je slovenský chemik so zameraním na medicínsku chémiu, vývoj liečiv *[[In Silico|in silico]]* a molekulové modelovanie, vysokoškolský pedagóg.

## Životopis
Po maturite na Gymnáziu Pavla Országha Hviezdoslava v Dolnom Kubíne sa rozhodol študovať chémiu na Fakulte chemickej a potravinárskej technológie SVŠT v Bratislave, špecializácia fyzikálna chémia; 1977 kandidát chemických vied (CSc.) odbor fyzikálna chémia; 1991 habilitácia fyzikálna chémia Prírodovedecká fakulta Univerzity Komenského v Bratislave; 1994 obhajoba DrSc. odbor fyzikálna chémia CHTF STU Bratislava; 1998 profesor – odbor fyzikálna chémia a chemická fyzika CHTF STU Bratislava.

Na Univerzite Komenského počas svojej skoro štyridsaťročnej kariéry vychoval 40 Mgr.; 21 PharmDr., 6 PhD.; v rokoch 19962014 zástupca vedúceho katedry, katedra farmaceutickej chémie FaF UK; 20092013 prodekan pre vedeckovýskumnú činnosť a informačné technológie Farmaceutická fakulta Univerzity Komenského v Bratislave; Slovenská chemická spoločnosť 19922010 zakladateľ a predseda celoštátnej odbornej skupiny Molekulové modelovanie a molekulová grafika; r. 2010 – spoluzakladateľ odbornej skupiny Medicínska chémia; Chemical Papers 20062016 Associate Editor časopisu. Od roku 1994 Fellow (CChem FRSC, Kráľovská chemická spoločnosť (RSC) Londýn. Od roku 2008 člen Americkej chemickej spoločnosti.   Profesor Remko je autorom viac ako 250 vedeckých a odborných prác  (Web of Science registrovaných 203 publikácií). Autor vysokoškolských učebných textov, odborných príučiek, vedeckých článkov z oblasti teoretickej, fyzikálnej a farmaceutickej chémie.

Po odchode na dôchodok v roku 2017 sa Milan Remko venuje aj spisovateľskej činnosti. Vo voľnej trilógii *Zápisky chemika*, *Oravské zápisky* a *Zápisky spod Choča* zachytil spomienky, zážitky a pamäti na dobu v ktorej žil a ľudí s ktorými sa stretával v akademickom prostredí domácich aj zahraničných univerzít. Históriu rodnej Jasenovej, jej školstva aj prírodu ikonického Choča opísal v knihách *Gazdovsko-potravný a úverný spolok v Jasenovej Sonda do histórie obce*, *Genius loci Choč Príbehy zo života* a *História školstva v Jasenovej Po stopách Martina Kukučína*. 

Bol milovníkom a podporovateľom rodnej Oravy. Spoluzakladateľ novodobej *Obce Oravcov* v Bratislave r. 1972, člen výboru a spoluorganizátor kultúrno-spoločenských podujatí v rokoch 19721990.

## Zamestnania
* 19721974 – výskumný pracovník, Ústav polymérov SAV, Bratislava,
* 19741978 – vedecko-výskumný pracovník, Výskumný ústav papiera a celulózy, Bratislava,
* 19781992 – vedecký pracovník, Farmaceutická fakulta Univerzity Komenského v Bratislave,
* 19921998 – docent, Farmaceutická fakulta Univerzity Komenského v Bratislave,
* 19982017 – riadny profesor, Katedra farmaceutickej chémie, Farmaceutická fakulta Univerzity Komenského v Bratislave

## Udelené štipendiá a granty
* 1981, 1996 štipendium, Univerzita v Groningene, Holandsko
* 1987 JSPS štipendium, Japonsko
* 1987 Fulbrightovo štipendium, Univerzita Južný Illinois v Carbondale, USA
* 1994 DAAD štipendium, Univerzita Erlangen–Norimberg, Nemecko
* 1995 štipendium Cambridge Colleges and University, Univerzita v Cambridgei, Spojené kráľovstvo
* 19912015 štipendium (permanentné), Univerzita v Innsbrucku, Rakúsko
* 1999 štipendium Oxford Colleges and University, Univerzita v Oxforde, Spojené kráľovstvo
* 19912006 výskumné granty v rámci vedeckej spolupráce medzi Rakúskom a Slovenskom
* 19951998 EC výskumný grant „COPERNICUS“
* 19922016 výskumné granty v rámci slovenskej grantovej agentúry VEGA
* 20042016 výskumné granty v rámci slovenskej grantovej agentúry APVV
* 2000 Kráľovská chemická spoločnosť (RSC) Londýn (RSC) Journals Grant
* 2003, 2005 štipendium Nemecký ústav pre výskum rakoviny v Heidelbergu
* 19962011 5 grantov Európskej komisie v rámci programov HPC Europa1 a Europa2, Univerzita v Groningene, Slobodná univerzita v Amsterdame
* 20062011 Európska komisia grant COST „Inhibitors of angiogenesis“

## Zameranie vedeckej práce
Na začiatku svojej vedeckej kariéry študoval štruktúru a vodíkové väzby v rastlinných fenolických zlúčeninách, ktoré vyústilo do návrhu modelu sekundárnej štruktúry dreva tvorenej jeho hlavnými zložkami (celulóza, hemicelulóza, lignín).

V ďalšom období na Farmaceutickej fakulte UK sa zameral na štúdium fyzikálnochemických a farmakokinetických (ADMET) vlastností liečiv (lokálne anestetiká, antiarytmiká, antihypertenzíva, antiglaukomiká, antikoagulanciá, hypoglykemiká, cytostatiká-inhibítory VEGFR2 receptorov). Formuloval vzťahy medzi chemickou štruktúrou a aktivitou skúmaných liečiv a výberové pravidlá liečivu podobných vlastností. Pri inhibítoroch karboanhydrázy ich následne využil pri objave, predikcii, projektovaní, syntéze a biologickom testovaní nových lidandov s nanomólovou in vitro aktivitou.

V sérii prác sa zaoberal aj chemickými a fyzikálnochemickými vlastnosťami netradičných organokovových zlúčenín, obsahujúcich jeden alebo viac atómov prvkov 14. skupiny periodickej tabuľky (C, Si, Ge, Sn a Pb) s násobnými väzbami. Predpokladaná existencia násobných väzieb prvkov podskupiny kremíka (Si, Ge, Sn a Pb) sa neskôr potvrdila aj experimentálne.

Zaoberal sa aj štúdiom vzniku aminokyselín a peptidov za podmienok primitívnej Zeme. Zistil výrazný katalytický efekt dvojmocných iónov (Ni, Cu, a Zn) pri vzniku peptidov z jednoduchých zlúčenín. Výskum vyústil aj do definovania štruktúry a vlastností glycínu, arginínu, histidínu, tyrozínu, fenylalanínu a tryptofánu a ich interakcie s kovovými iónmi. Určil geometriu komplexov, ich termodynamické parametre a relatívnu stabilitu jednotlivých typov interakcií. Interakcie katiónov kovov s aminokyselinami sú kľúčovými faktormi, ktoré regulujú sekundárnu štruktúru a biologickú funkciu proteínov, enzýmov a makromolekulových komplexov, ktoré obsahujú tieto biomakromolekuly. Stanovenie párových interakcií jednomocných a dvojmocných katiónov kovov s aminokyselinami na termodynamickej úrovni teórie je základom pre detailnejšie poznanie a kvantifikáciu týchto elementárnych procesov.

## Pedagogika
Na Farmaceutickej fakulte UK najprv pôsobil ako vedecký pracovník a v rokoch 19902017 ako vysokoškolský učiteľ. Pedagogicky bol činný na katedre farmaceutickej chémie vo všetkých formách výučby. Konštituoval a prednášal v slovenskom aj anglickom programe predmet Molekulové základy vývoja liečiv. Pre študentov anglického programu prednášal aj predmet Farmaceutická chémia. V rokoch 19751990 ako externista pôsobil na katedre fyzikálnej chémie CHTF SVŠT Bratislava. Farmaceutickú chémiu externe prednášal na UCM Trnava v rokoch 20012006 a v rokoch 20122014 predmety Kvantovú chémiu a Počítačové modelovanie molekúl.

## Publikácie (výber)
* J. Kapp, M. Remko, P. v. R. Schleyer: H2XO and (CH3)2XO compounds (X=C, Si, Ge, Sn, Pb): Double Bonds vs. Carbene-like Structures – Can the Metal Compounds Exist at All? *J.Amer.Chem.Soc.* 118 (1996) 5745-5751.
* M. Remko, C.-W. von der Lieth, Theoretical Study of gas-phase acidity, pKa, lipophilicity, and solubility of some biologically active sulfonamides. *Bioorg. Med. Chem.* 12 (2004) 5395-5403.
* M. Remko, M. Swart, F.M. Bickelhaupt, Theoretical study of structure, pKa, lipophilicity, solubility, absorption and polar surface area of some centrally acting antihypertensives. *Bioorg. Med. Chem.* 14 (2006) 17151728
* M. Remko, B. M. Rode, Effect of Metal Ions (Li+, Na+, K+, Mg2+, Ca2+, Ni2+, Cu2+ and Zn2+) and Water Coordination on the Structure of Glycine and Zwitterionic Glycine. *J. Phys. Chem.* A 110 (2006) 19601967.
* M. Remko, Theoretical study of molecular structure, p*K<sub>a</sub>*, lipophilicity, solubility, absorption, and polar surface area of some hypoglycemic agents. *J. Mol. Struct., Theochem 897 (2009) 73-82.*
* M. Remko, A. Boháč, L. Kováčiková, Molecular structure, pKa, lipophilicity, solubility, absorption, polar surface area, and blood brain barrier penetration of some antiangiogenic agents. *Struct. Chem*. 22 (2011) 635648.
* C. T. Supuran, A. Maresca, F. Gregáň, M. Remko, Three new aromatic sulfonamide inhibitors of carbonic anhydrases I, II, IV and XII. *J. Enzym. Inhib. Med. Chem*. 28 (2013) 289293.
* J. Bojarska, M. Remko, M. Breza, I. D. Madura, K. Kaczmarek, J. Zabrocki, W. M. Wolf, A Supramolecular Approach to Structure-Based Design with A Focus on Synthons Hierarchy in Ornithine-Derived Ligands: Review, Synthesis, Experimental and in Silico Studies.*Molecules. 2020; 25(5):1135.*

## Knižné diela

### Vysokoškolské učebnice a monografie
* M. Kriška, M. Bernadič, A. Dukát, M. Remko, P. Gibala, K. Kováčová. *Základná terminológia pri hodnotení liekov.* Bratislava: SAP - Slovak Academic Press, 2019. ISBN 9788089607754.
* M. Remko, *Základy medicínskej a farmaceutickej chéme 3. vydanie*, Remedika 2019, 480 s. ISBN 978-80-972954-1-7.
* A. Remková, M. Remko, *Antitrombotiká v klinickej praxi.* 312 S. Samedi Bratislava 2014. ISBN 978-80-970825-8-1.
* M. Remko, *Základy medicínskej a farmaceutickej chémie.* Slovak Academic Press Bratislava, 2005, 392s. ISBN 80-89104-64-9.
* M. Remko, *Medicínska chémia,* Slovak Academic Press Bratislava, 2002, 315s. ISBN 80-88908-92-0.
* M. Remko, *Molekulové modelovanie. Princípy a aplikácie,* Slovak Academic Press Bratislava, 2000. 240s. ISBN 80-88908-62-0.
* M. Remko, *Metódy výskumu a vývoja liečiv,* Slovak Academic Press Bratislava, 1999. 235s. ISBN 80-88908-45-0.
* M. Remko, J. Čižmárik, J. Sivý, *Teoretické základy farmaceutickej chémie,* Univerzita Komenského, Bratislava 1999, 143S. ISBN 80-223-1378-5.
* M. Remko, J. Čižmárik, *Vybrané kapitoly z farmaceutickej chémie: Molekulové základy vývoja liečiv,* Univerzita Komenského Bratislava, 1997, 120S. ISBN 80-223-1124-3.

### Beletria, história
* M. Remko: *Jasenová v premenách času Rodisko Martina Kukučína.* Alfa print s.r.o. Martin 2026, 179 s. ISBN 978-80-570-7550-9
* M. Remko: *História školstva v Jasenovej Po stopách Martina Kukučína.* Alfa print s.r.o. Martin 2025, 80 s. ISBN 978-80-570-6007-9
* M. Remko: *Zápisky spod Choča*, Ilustroval Luka Brase. Remedika 2023, 192 s. ISBN 978-80-972954-5-5
* M. Remko: *Genius loci Choč Príbehy zo života*, Remedika 2021, 136 s. ISBN 978-80-972954-4-8
* M. Remko, *Gazdovsko-potravný a úverný spolok v Jasenovej Sonda do histórie obce,* Remedika 2020, 128 s. ISBN 978-80-972954-3-1
* M. Remko, *Oravské zápisky*, Remedika 2020, 201 s. ISBN 978-80-972954-2-4.
* M. Remko, *Zápisky chemika*, Remedika 2018, 368 s. ISBN 978-80-972954-0-0.

## Patenty
Zoznam nie je úplný.
* F. Gregáň, M. Remko, E. Slučiaková, J. Knapíková, SUBSTITUTED SULPHONAMIDES, PROCESS FOR THEIR PREPARATION, PHARMACEUTICAL COMPOSITION COMPRISING THEREOF AND THEIR USE. United States Patent No. 8193184 B2, Jun 05, 2012; Australian Patent No. 2008241590 B2 Jun 21, 2012; Russia Patent No. U2474574 C2 Feb 10, 2013; European Patent No. EP 2142499 B1; Japan Patent No. 5492764 B2 May 14, 2014.

## Ocenenia
* 1994: Elected Fellow of the Royal Society of Chemistry, London
* 1998: The Order of International Fellowship (MOIF) vo Veľkej Británii za prácu v oblasti chémie
* 2005: Weberova cena Slovenskej farmaceutickej spoločnosti (SFS)
* 2007: Medaila PhMr. V. J Žuffu (SFS)
* 2008: Čestný člen SFS
* 2008: Strieborná medaila Farmaceutická fakulta Univerzity Komenského v Bratislave
* 2013: Cena rektorky Univerzita Mateja Bela v kategórii *Patent*
* 2018: Medaila PhMr.Jána Halašu (SFS)
* 2018: Literárny fond Prémia za rozvoj slovenskej vedy doma aj v zahraničí. 
## Referencie

## Externé odkazy
* Životopis na webe obce Jasenová 
* Práce Milana Remka na Google Scholar
* Diela Milana Remka v súbornom katalógu Slovenskej národnej knižnice

Kategória:Slovenskí chemici
Kategória:Slovenskí univerzitní profesori
Kategória:Pracovníci Slovenskej akadémie vied
Kategória:Fulbrightovi štipendisti
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Vyučujúci na Farmaceutickej fakulte Univerzity Komenského v Bratislave
Kategória:Osobnosti z Jasenovej
Kategória:Medicínska chémia